

**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**Τμήμα Περίθαλψης & Κοινωνικής Μέριμνας**

**Τηλ.: 2610 369129 & 2610 369104**

**ΟΔΗΓΙΕΣ ΥΓΕΙΟΝΟΜΙΚΗΣ ΠΡΟΣΤΑΣΙΑΣ ΓΙΑ ΤΗΝ ΔΙΕΞΑΓΩΓΗ ΕΡΓΑΣΤΗΡΙΩΝ ΚΑΙ ΕΞΕΤΑΣΕΩΝ ΜΕ ΦΥΣΙΚΗ ΠΑΡΟΥΣΙΑ ΣΤΟ ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**Τα μέτρα υγειονομικής προστασίας ακολουθούν τις οδηγίες του ΕΟΔΥ, όπως αυτές έχουν διατυπωθεί εν όψει της επανεκκίνησης από 25/5/2020, των εκπαιδευτικών διαδικασιών στα Πανεπιστήμια με φυσική παρουσία φοιτητών.**

Απαιτείται αυστηρή εφαρμογή των μέτρων τόσο σε ατομικό όσο και σε συλλογικό επίπεδο, με βασική μέριμνα και κύριο στόχο την προστασία της υγείας.

Το Τμήμα Περίθαλψης & Κοινωνικής Μέριμνας του Πανεπιστήμιου Πελοποννήσου επισημαίνει μέτρα και διαδικασίες της υγειονομικής προστασίας , που είναι υπόθεση όλων.

Συγκεκριμένα:

* ***Προκαθορισμένος αριθμός ατόμων***.Σκόπιμο είναι οι φοιτητές να δηλώνουν την συμμετοχή τους στο εργαστήριο ή στις εξετάσεις ώστε να γίνει ανάλογη κατανομή στις αίθουσες.

Έτσι θα αποφεύγεται και η συγκέντρωση ή η παραμονή φοιτητών σε κοινόχρηστους χώρους για την αποτροπή συνωστισμού.

Προτείνεται η διάρκεια της εξέτασης να είναι περιορισμένη χρονικά( π.χ τουλάχιστον 1 ώρα)

* ***Αραίωση θέσεων.*** Τουλάχιστον 1,5 m μεταξύ φυσικών προσώπων, γι΄ αυτό το λόγο οι θέσεις εργασίας και εξέτασης θα φέρουν ειδική σήμανση.
* ***Η χρήση μάσκας*** είναι προαιρετική.
* ***Αντισηπτικά*** θα βρίσκονται σε κάθε αίθουσα διδασκαλίας κοντά στις εξόδους τοποθετημένα σε βάση και με αντλία έγχυσης, να προτρέπεται η χρήση του κατά την είσοδο και την έξοδο.
* Χρήση αντισηπτικού θα πρέπει να γίνεται ***ΠΡΙΝ & ΜΕΤΑ*** την χρήση κοινόχρηστων αντικειμένων ή εξοπλισμού( π.χ πληκτρολόγιο ποντίκι Η/Υ, εργαλείων εργαστηρίων κ.α )
* ***Δεν ενδείκνυται η γενική χρήση γαντιών***. Μπορεί να χρησιμοποιηθούν σε ορισμένες περιπτώσεις όπως σε κάποια εργαστήρια, στην διανομή/ συλλογή γραπτών από τους επιτηρητές κ.α
* ***Κλιματισμός καλό είναι να μην λειτουργεί*** και να μην γίνεται ανακυκλοφορία του αέρα. Οπωσδήποτε τα παράθυρα των χώρων να παραμένουν ανοικτά για την εξασφάλιση συνεχούς αερισμού.
* ***Το πλύσιμο των χεριών*** παίζει σημαντικό ρόλο στην πρόληψη της νόσου
* Αν κάποιος φοιτητής ή εκπαιδευτικός ή διοικητικός παρουσιάσει κάποιο από τα συμπτώματα του COVID-19 να ενημερώνεται ***άμεσα*** ***το Τμήμα Περίθαλψης.***
* Πρέπει να υπάρξει μέριμνα για τους φοιτητές που αντιμετωπίζουν δυσκολίες ( ευπαθείς, αποκλεισμένοι κ.α) . αυτοί θα πρέπει να ενημερώσουν το Τμήμα τους και τον υπεύθυνο καθηγητή του εργαστηρίου / μαθήματος προκειμένου να βρεθεί εναλλακτική λύση ( π.χ προφορική εξέταση, ξεχωριστή εξέταση κ.α)
* ***Την καθαριότητα των χώρων την αναλαμβάνουν τα συνεργεία καθαριότητας, τα οποία έχουν ενημερωθεί με σχετικές οδηγίες.*** Βέβαια όταν εναλλάσσονται ομάδες φοιτητών σε κάποια εργαστήρια και είναι αδύνατη η παρουσία καθαρίστριας θα πρέπει η καθαριότητα τουλάχιστον των κοινόχρηστων αντικειμένων και των επιφανειών να γίνεται από τους ίδιους χρησιμοποιώντας απολυμαντικό διάλυμα.
* **Τηλέφωνα έκτακτης ανάγκης**

**ΕΟΔΥ 1135**

**ΤΜΗΜΑ ΠΕΡΙΘΑΛΨΗΣ & ΚΟΙΝΩΝΙΚΗΣ ΜΕΡΙΜΝΑΣ 2610369129 & 2610369104**